Райффайзенбанк
Райффайзенбанк — раççейĕн сутă-илӳ (коммерци) пысăк банкĕсенчен пĕри. Тулли ячĕ — Хупăнчăк акционерлă обществи «Райффайзенбанк». Штаб-хватттерĕ — Мускавра.

Кун-çулĕ 
1996 çулта йĕркелесе янă. Раççей Импэксбанкĕпе пĕрлешиччен «Райффайзенбанк Австри» ячĕпе паллă пулнă.

2006 çул пуçламăшĕнче банк Импэксбанка туянать; харпăрласанах Raiffeisen çакна пĕлтерет: вăл Раçсейри чи пысăк ютçĕр банк ушкăнĕ пулса тăрать. Пĕрлешĕннĕ банк хăйĕн ĕç-хĕлне  2007 çулхи чӳкĕн 26-мĕшĕнче пуçлать.

Харпăрçисемпе ертӳçисем 
Райффайзенбанкăн 100% акцийĕ —  Raiffeisen австри банк ушкăнĕн аллинче.

Правлени ертӳçи — Йоханн Йонах.

Ӗçлĕхĕ 
Банк компанисене, халăха темĕн тĕрлĕ пулăшу парать. Банкăн Раççейре 52 филиалĕпе 1 элчĕлĕх.

Ӗçтĕшсен йышĕ 2006 çулхи раштавăн 31-мĕшĕ тĕлне — 2595 çын. «Райффайзенбанк Австри» активĕсем 2007 çулхи кăрлачăн 1-мĕшĕ тĕлнелле 226,4 млрд тенкĕ (2006, кăрлач, 1 — 135,1 млрд тенкĕ), капиталĕ — 17,8 млрд тенкĕ (14,7 млрд тенкĕ), таса тупăшĕ — 3,7 млрд тенкĕ (2,3 млрд тенкĕ).

Çавăн пекех пăхăр 
 Раççей банкĕсем

Асăрхавсем

Каçăсем 
 Банкăн официаллă сайчĕ

Раççей банкĕсем